סו בינגטיאן

סו בינגטיאן (בסינית: 苏炳添; נולד ב-29 באוגוסט 1989) הוא אצן סיני, פעמיים אלוף אסיה (קובה 2011, פונה 2013), אלוף משחקי אסיה (ג'קרטה 2018) ושיאן אסיה בריצת 100 מטר. בנוסף, הוא סגן אלוף העולם באולם (ברמינגהאם 2018) בריצת 60 מטר. שיאו האישי של בינטיאן בריצת 60 המטרים מדרג אותו במקום החמישי בכל הזמנים, ביחד עם דוויין צ'יימברס.

קריירה 
באליפות העולם באולם שנערכה ב-2014, סיים סו במקום הרביעי בריצת 60 מטר בתוצאה של 6.52 שניות. במשחקים האסייתים שנערכו באותה שנה בדרום קוריאה, זכה במדליית הזהב עם נבחרתו בריצת 4x100 מטר בתוצאה של 37.99 שניות.

2015

מדליה באליפות העולם
באליפות העולם שנערכה בחודש אוגוסט בבייג'ינג, זכה סו במדליית הכסף בריצת 4X100 מטר, בתוצאה של 38.01 שניות. בגמר ריצת 100 המטרים סיים במקום התשיעי והאחרון בתוצאה של 10.06 שניות.

2016
באולימפיאדה, שנערכה בחודש אוגוסט, סיים רביעי במקצה ובמקום ה-14 הכללי בשלב חצי הגמר של ריצת 100 המטרים בתוצאה של 10.08, ולא עלה לגמר. זכה בריצת 4X100 מטרים עם נבחרתו במקום הרביעי, בתוצאה של 37.90 שניות.

2017
בתחרות ליגת היהלום ביוג'ין שנערכה בחודש מאי, סיים במקום השני בריצת 100 מטר בשיא סיני חדש של 9.92 שניות. שלושה חודשים לאחר מכן, באליפות העולם, סיים במקום השמיני בריצת 100 מטר לאחר שקבע תוצאה של 10.27 שניות, ובריצת השליחים 4X100 מטר, סיים עם נבחרתו במקום הרביעי, בתוצאה של 38.34 שניות.

2018
באליפות העולם באולם שנערכה בחודש מרץ בברמינגהאם, זכה סו במדליית הכסף בריצת 60 מטר בשיא אסיה חדש של 6.42 שניות, תוצאה שמדרגת אותו במקום החמישי בכל הזמנים, ביחד עם דווין צ'יימברס הבריטי. הוא סיים אחרי כריסטיאן קולמן האמריקאי, שקבע שיא אליפות חדש של 6.37 שניות. חודשיים לאחר מכן, סיים במקום השני בריצת 100 מטר בליגת היהלום בשנחאי, בתוצאה של 10.08. חודש לאחר מכן, בתחרות שנערכה במדריד, סיים סו במקום הראשון בריצת 100 מטר בתוצאה של 9.91 שניות, השווה את שיא אסיה של פמי אוגונודה וקבע את התוצאה הטובה בהיסטוריה לאדם שאיננו ממוצא אפריקאי, לפחות חלקי (שיפור של מאית אחת לשיאו של כריסטוף למטר).
במשחקי אסיה שנערכו בחודש אוגוסט בג'קרטה, זכה סו במדליית זהב בריצת 100 מטר, לאחר שקבע תוצאה של 9.92 שניות, ובמדליית ארד בריצת 4X100 מטר, לאחר שנבחרתו קבעה תוצאה של 38.89 שניות.

2021
באולימפיאדת טוקיו קבע בחצי גמר ריצת 100 המטרים שיא אסיה חדש של 9.83 שניות. בגמר סיים שישי בתוצאה של 9.98 שניות.

קישורים חיצוניים 

אתלטים אולימפיים סינים
אתלטים באולימפיאדת לונדון (2012)
אצנים באולימפיאדת ריו דה ז'ניירו (2016)
אצנים באולימפיאדת טוקיו (2020)
סינים שנולדו ב-1989